काठमांडूः नेपाल की पहली महिला प्रधान न्यायाधीश सुशीला कार्की के खिलाफ आज 2 बड़े सत्तारूढ़ दल संसद में महाभियोग प्रस्ताव लाए जिसके बाद उन्हें निलंबित कर दिया गया। उन पर कार्यपालिका के अधिकार क्षेत्र में ''हस्तक्षेप'' करने और ''पूर्वाग्रही'' फैसले देने के आरोप हैं। महाभियोग प्रस्ताव पर असंतोष जताते हुए उप प्रधानमंत्री और गृह मामलों के मंत्री बिमलेंद्र निधि ने इस्तीफा दे दिया। निधि के निकट सहयोगी ने संवाददाताओं से कहा कि इस पहल पर उन्हें घोर आपत्ति है। निधि कैबिनेट में नेपाली कांग्रेस के नेता हैं जो वर्तमान सत्तारूढ़ गठबंधन में सबसे बड़ी पार्टी है।